**Bhalisela i-eFiling**

Indlela yokubhalisa

Njengomkhokhintela obhalisile, ungabhalisela ukusebenzisa i-SARS eFiling, eyenza ukwazi ukukhokha kwaSARS noma ucele isitifiketi sokuthobela intela, phezu kokwenza ukwazi ukuthola eminye imihlomulo eyehlukene nezinsiza ngokusebenzisa inkundla esebenzisa i-inthanethi.

Ukubhalisa njengomsebenzisi we-eFiling:

* Vakashela isizindalwazi seSARS eFiling ku [www.sars.gov.za](http://www.sars.gov.za) bese ucofa okuthi REGISTER; noma
* Udawunilode i-MobiApp bese ucofa ku-REGISTER

Uma usubhalisile, ungakwazi ukudlala izindima ezehlukene, isibonelo:

* Ungaba nguwe lapho usingatha izintela zakho siqu;
* Ungaba ommelele obhalisiwe noma isisebenzi senkampani;
* Ungaba isisebenzeli egameni lomunye umuntu:
  + Izisebenzi zeNtela eziBhalisiwe
  + Isisebenzi esinikwe igunya yisisebenzi sentela esibhalisiwe
  + Ungaba owangaphandle owenza okuthile egameni lenkampani noma umuntu othile.

USARS uzokuthatha njengomuntu osebenzisa ezobuchwepheshe uma usuqedile ukubhalisela ukusebenzisa i-eFiling.

Uma ubhalisa, uSARS uzoqinisekisa ulwazi olufakiwe ngesikhathi senqubo yokubhalisa. Umphumela walokhu uzokwaziswa ngawo ekhasini lokuqinisekisa ukubhalisa kwakho ku-eFiling noma nge-imeyili. Uma ukubhalisa kwakho kube yimpumelelo, uzothnyelelwa i-One Time Pin (OTP) ngendlela ekhethwa nguwe yokuxhumana nawe, ukuze ukwazi ukuqedela ukubhalisa kwakho. Uma usuyifakile i-OTP, kuzobe sekuvela isikrini okumele ungene kuso ku-eFiling.

Uma sihluleka ukuphothula ukubhalisa kwakho ku-eFiling ngaleso sikhathi, singase sicele ulwazi olwengeziwe ngaphambi kokukunika i-OTP.  
  
Uma kudingeka amadokhumenti esekelayo, sicela uye ku www.sars.gov.za, ngaphansi kwebhena ethi eFiling bese ucofa ku Login, ufake igama lomsebenzisi kanye negamamfihlo lokhu okusungule ngesikhathi ubhalisa, cofa ku-Home; User bese uya ku-Pending Registration, ukuze uthole ukuthi yini enye edingekayo ukuze baqhubeke nokukubhalisa ku-eFiling  
  
Uma uSARS usuyiqinisekisile imininingwane yakho, uzokwaziswa nge-imeyili kanye nange-SMS. Isaziso sizobe sinemiyalelo ecacisa indlela yokuqedela ukubhalisa.

**Isungqangi:** Ngabe udinga usizo lokufaka amadokhumenti asekelayo (okudingekayo okufanele)?